《哭翰林丁侍郎》
唐代·刘得仁

相知出肺腑，非旧亦非亲。每见云霄侣，多扬鄙拙身。

即期扶泰运，岂料哭贤人。应是随先帝，依前作近臣。

平生任公直，爱弟尚风尘。宅闭青松古，坟临赤水新。

官清仍齿壮，儿小复家贫。惆怅天难问，空流泪满巾。

作者简介：刘得仁（约公元八三八年前后在世），唐朝时期作家，字、里、生卒年均不详，约唐文宗开成中前后在世。相传他是公主之子。长庆中，（公元八二三年左右）即有诗名。自开成至大中四朝，昆弟以贵戚皆擢显位，独得仁出入举场三十年，竟无所成。得仁著有诗集一卷，《新唐书艺文志》传于世。